钦定古今图书集成/理学汇编/文学典/第065卷 > 李虚己
## 钦定古今图书集成/理学汇编/文学典/第065卷 > 李虚己

按《宋史》本传，“虚己，字公受，五世祖盈，自光州从王潮
徙闽，遂家建安。父寅，有清节，仕江南李氏，至诸司使。
江南国除，授殿前承旨，辞不拜。时伪官皆入留京师，
而寅母独在江南，乃遣其长子归养。举进士，起家为
衢州司理参军。母老，弃官以归。虚己亦中进士第，历
沈丘县尉，知城固县，改大理评事，累迁殿中丞，提举”
淮南茶场。召知荣州，未行，改遂州。时太宗励精政事，
尝手书累二十馀纸曰：“公勤洁己，奉法除奸，惠爱临
民者，乃可书为《劳绩》。”月给奉以实钱，命有司择群臣
以治最闻者赐之，仍谕曰：“除奸之要，在乎奉法，不可
因以生事。”时虚己被赐，因献诗自陈父子遭遇，荣及
祖母。帝悦，为批其纸尾曰：虚己学古“入官，荣亲事生，
奉书为郡，欲布新规，朕得良二千石矣。”遂赐五品服，
又赐其祖母钱五十万，命翰林学士张洎会两制、三
馆儒臣遍阅所批诏。其后以南郊恩封群臣母、妻，虚
己又请罢其妻封，以授祖母，诏悉封之，世以为荣。会
遣使察川峡吏能否，而州多不治，唯虚己与薛颜、邵
晔、查道数人以能任职称。再迁尚书屯田员外郎，以
便亲请通判洪州。是时，寅已谢归，春秋高，寅母尚无

出提点荆湖南路刑狱，徙淮南转运副使，累迁兵部
郎中，为龙图阁待制，历判大理寺。久之，求补外，真宗
称其儒雅循谨，特迁右谏议大夫。数月，出知河中府，
召权御史中丞。未几，以疾辞。进给事中、知洪州，迁尚
书工部侍郎，徙池州。求分司南京，卒。初，寅之请老，年
未六十，虚己分司而归，年六十九。其季虚舟，仕至馀
干县令，坐法免官，不复言仕。初，太宗既赐虚己钱，翌
日以语宰相曰：“虚己诗思可嘉，予钱五十缗矣。”宰相
对以所予乃五十万。帝知其误，由是诏群臣以章献
者阁门勿受，皆由中书、门下阅而上之。然论者谓虚
己父子笃行，家甚贫，虽人主一时之误，殆天赐也。寅
事亲孝，治家有法，闺门之内肃如也。虚己、虚舟又以
孝友清慎世其家。虚舟之子宽为尚书金部郎中，定
为司农少卿，为吏颇有能名。虚己喜为诗，数与同年
进士曾致尧及其婿晏殊唱和。初，致尧谓曰：“子之诗
词虽工，而音韵犹哑。”虚己未悟。后得沈休文所谓“前
有浮声，则后须切响”，遂精于格律。有《雅正集》十卷。